ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Μαΐου 1995 περί σήμανσης και χρήσης του χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου (95/186/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 6 στοιχείο ζ),

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), όπως τροποποιήθηκε τελευταία από την οδηγία 92/118/ΕΟΚ (3), και ιδίως το άρθρο 10,

Εκτιμώντας:

ότι, το Μάρτιο 1995 δηλώθηκε, από τις γερμανικές κτηνιατρικές αρχές, κρούσμα κλασικής πανώλης των χοίρων στην Κάτω Σαξονία 7

ότι, βάσει του άρθρου 9 παράγραφος 1 της οδηγίας 80/217/ΕΟΚ, ορίστηκε, αμέσως ζώνη επιτήρησης γύρω από τις εστίες της επιδημίας 7

ότι ελέγχθησαν ορολογικά και κλινικά όλες οι εγκαταστάσεις, καθώς και οι χοιρομονάδες στις ζώνες επιτήρησης, δίχως να βρεθούν κάποιας μορφής αποδεικτικά στοιχεία ότι ο ιός εξαπλώθηκε πράγματι στην εν λόγω ζώνη 7

ότι οι διατάξεις για τη χρήση σήμανσης υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι η Γερμανία υπέβαλε αίτημα για θέσπιση συγκεκριμένης λύσης όσον αφορά τη σήμανση και τη χρήση χοίρειου κρέατος, το οποίο προέρχεται από χοίρους μονάδων που βρίσκονται στις ζώνες επιτήρησης και οι οποίοι εσφάγησαν, βάσει ειδικής έγκρισης που εκδόθηκε από την αρμόδια αρχή 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την επιφύλαξη των όρων της οδηγίας 80/217/ΕΟΚ και ιδίως εκείνων του άρθρου 9 παράγραφος 6, επιτρέπεται στη Γερμανία η χρήση σφραγίδας που περιγράφεται στο άρθρο 3 παράγραφος 1 σημείο Α στοιχείο ε) της οδηγίας 64/433/ΕΟΚ σε χοίρειο κρέας που προέρχεται από μονάδες που βρίσκονται στη ζώνη επιτήρησης της Κάτω Σαξονίας που καθορίστηκε σύμφωνα με τις διατάξεις του άρθρου 9 παράγραφος 1 της οδηγίας 80/217/ΕΟΚ, υπό τον όρο ότι οι εν λόγω χοίροι:

α) προέρχονται από μονάδα της οποίας, μετά από επιδημιολογική έρευνα, έχει αποκλεισθεί η επαφή με μολυσμένη μονάδα 7

β) έχουν υπαχθεί στα μέτρα προστασίας που καθορίστηκαν σύμφωνα με τις διατάξεις του άρθρου 9 παράγραφος 6 στοιχεία η) και ζ) της οδηγίας 80/217/ΕΟΚ για 30 τουλάχιστον ημέρες. Η περίοδος των 30 ημερών πρέπει να αρχίσει από την εφαρμογή των εν λόγω μέτρων σε ζώνη η οποία έχει υπαχθεί χωρίς διακοπή στα μέτρα προστασίας 7

γ) συμπεριλήφθησαν σε:

i) πρόγραμμα για την ανίχνευση αντιγόνου του ιού της κλασικής πανώλης των χοίρων με αρνητικό αποτέλεσμα και

ii) πρόγραμμα ελέγχου της θερμοκρασίας του σώματος των χοίρων και κλινικής εξέτασης. Το πρόγραμμα διεξάγεται σύμφωνα με το παράρτημα I 7

δ) εσφάγησαν εντός δώδεκα ωρών από την άφιξή του τους στο σφαγείο.

2. Η Γερμανία παρέχει τη διαβεβαίωση ότι εκδίδεται πιστοποιητικό, όπως περιγράφεται στο παράρτημα ΙΙ, για το κρέας που αναφέρεται στην παράγραφο 1.

Άρθρο 2

Το χοίρειο κρέας που πληροί τους όρους του άρθρου 1 παράγραφος 1 και το οποίο περιλαμβάνεται σε ενδοκοινοτικές συναλλαγές, πρέπει να συνοδεύεται από το πιστοποιητικό που αναφέρεται στο άρθρο 1 παράγραφος 2.

Άρθρο 3

Η Γερμανία παρέχει τη διασφάλιση ότι τα σφαγεία που έχουν ορισθεί για να δεχθούν τους χοίρους που αναφέρονται στο άρθρο 1 παράγραφος 1, δεν δέχονται για σφαγή κατά τις ίδιες ημέρες, χοίρους άλλους εκτός από τους εν λόγω χοίρους.

Άρθρο 4

Η Γερμανία διαβιβάζει στα κράτη μέλη και στην Επιτροπή:

α) την επωνυμία και τη διεύθυνση των σφαγείων που έχουν ορισθεί για να δεχθούν για σφαγή τους χοίρους που αναφέρονται στο άρθρο 1 παράγραφος 1 7

β) μία μηνιαία έκθεση που περιλαμβάνει πληροφορίες όσον αφορά:

- τη (τις) ζώνη (-ες) στις οποίες εφαρμόζονται τα μέτρα του άρθρου 1,

- τον αριθμό των χοίρων που εσφάγησαν στα ορισθέντα σφαγεία,

- το σύστημα εξακριβώσεως και ελέγχου των μετακινήσεων που εφαρμόζεται στους χοίρους που προορίζονται να σφαγούν, όπως προβλέπεται σύμφωνα με το άρθρο 9 παράγραφος 6 στοιχεία ζ) και θ) της οδηγίας 80/217/ΕΟΚ,

- τις οδηγίες που έχουν δοθεί όσον αφορά την εφαρμογή του προγράμματος για τον έλεγχο της θερμοκρασίας του σώματος που προβλέπεται στο παράρτημα Ι,

- τα αποτελέσματα των εξετάσεων που διενεργήθηκαν για την ανίχνευση του αντιγόνου του ιού της κλασικής πανώλης των χοίρων.

Άρθρο 5

Η παρούσα απόφαση ισχύει έως την 1η Οκτωβρίου 1995.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 24 Μαΐου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 21. 2. 1980, σ. 11.

(2) ΕΕ αριθ. L 224 της 18. 8. 1990, σ. 29.

(3) ΕΕ αριθ. L 62 της 15. 3. 1993, σ. 49.

(4) ΕΕ αριθ. 121 της 29. 7. 1964, σ. 2012/64.

ΠΑΡΑΡΤΗΜΑ Ι

Α. Εξετάσεις για την παρουσία αντιγόνου του ιού της κλασικής πανώλους των χοίρων

Το πρόγραμμα για την ανίχνευση αντιγόνου του ιού της κλασικής πανώλης των χοίρων που αναφέρεται στο άρθρο 1 παράγραφος 1 στοιχείο γ) σημείο i) της απόφασης 95/186/Κ της Επιτροπής περιλαμβάνει εξετάσεις δειγμάτων αίματος που λαμβάνονται από χοίρους που προορίζονται για σφαγή σύμφωνα με τις διατάξεις του παραρτήματος IV της οδηγίας 89/217/ΕΟΚ του Συμβουλίου. Η εργαστηριακή εξέταση των δειγμάτων αίματος πρέπει να διενεργείται σύμφωνα με τις διατάξεις του παραρτήματος Ι κεφάλαιο Β της οδηγίας 80/217/ΕΟΚ ή ανίχνευση ELISA αντιγόνου για τον ιό της κλασικής πανώλης των χοίρων εγκεκριμένη από την αρμόδια κτηνιατρική αρχή της Γερμανίας. Η εξέταση για το αντιγόνο πρέπει να διενεργείται κατά τις πέντε ημέρες που προηγούνται της σφαγής.

Β. Έλεγχος της θερμοκρασίας του σώματος των χοίρων

Το πρόγραμμα για τον έλεγχο της θερμοκρασίας του σώματος των χοίρων το οποίο αναφέρεται στο άρθρο 1 παράγραφος 1 στοιχείο β) πρέπει να περιλαμβάνει τα ακόλουθα στοιχεία:

1. Εντός του εικοσιτετραώρου που προηγείται της φόρτωσης ενός φορτίου χοίρων οι οποίοι προορίζονται για σφαγή, ο ιδιοκτήτης πρέπει να εξασφαλίζει ότι η θερμοκρασία του σώματος ενός ορισμένου αριθμού χοίρων που περιλαμβάνονται στο προαναφερόμενο φορτίο, ελέγχεται με εισαγωγή θερμομέτρου στον πρωκτό των ζώων. Ο αριθμός των χοίρων που πρέπει να υποβάλλονται σ' αυτήν την εξέταση καθορίζεται ως εξής:

>ΘΕΣΗ ΠΗΝΑΚΑ>

Κατά τη στιγμή την οποία διενεργείται η εξέταση, ο ιδιοκτήτης πρέπει να καταγράφει την ακόλουθη πληροφορία σε έναν πίνακα ο οποίος εκδίδεται από τις αρμόδιες κτηνιατρικές αρχές για κάθε χοίρο: αύξοντα αριθμό του ενωτίου, ημερομηνία και ώρα ελέγχου καθώς και θερμοκρασία.

Σε περιπτώσεις στις οποίες η εν λόγω θερμοκρασία είναι 40,0° C ή μεγαλύτερη, ο κτηνίατρος πρέπει να έρχεται αμέσως σε επαφή με τον επίσημο κτηνίατρο ο οποίος πρέπει να προβαίνει στη διεξαγωγή υγειονομικής έρευνας και να λαμβάνει υπόψει τις διατάξεις του άρθρου 4 της οδηγίας 80/217/ΕΟΚ περί θεσπίσεως κοινοτικών μέτρων για τον έλεγχο της κλασικής πανώλης των χοίρων.

2. Λίγο πριν από τη φόρτωση του φορτίου (από 0 έως 3 ώρες) το οποίο έχει υποβληθεί σε εξέταση όπως περιγράφεται στο ανωτέρω σημείο 1, η εν λόγω εξέταση πρέπει να επαναλαμβάνεται εκ μέρους του εντεταλμένου κτηνιάτρου από τις αρμόδιες κτηνιατρικές αρχές. Για κάθε χοίρο που υποβάλλεται σε εξέταση, ο εν λόγω κτηνίατρος πρέπει να καταγράφει σε έναν πίνακα ο οποίος εκδίδεται από τις αρμόδιες κτηνιατρικές αρχές: αύξοντα αριθμό του ενωτίου, ημερομηνία και ώρα του ελέγχου καθώς και θερμοκρασία.

3. Κατά τη στιγμή της φόρτωσης του φορτίου των χοίρων που έχουν υποβληθεί σε εξέταση, όπως περιγράφεται στα ανωτέρω σημεία 1 και 2, ο επίσημος κτηνίατρος πρέπει να εκδίδει ένα υγειονομικό έγγραφο το οποίο πρέπει να συνοδεύει το φορτίο μέχρι το σφαγείο το οποίο έχει οριστεί.

4. Στο σφαγείο που έχει οριστεί, τα αποτελέσματα της παρακολούθησης της θερμοκρασίας του σώματος των ζώων θα πρέπει να ανακοινώνονται στον κτηνίατρο ο οποίος είναι υπεύθυνος για τη διεξαγωγή της εξέτασης πριν από τη σφαγή.

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

ΠΙΣΤΟΠΟΙΗΤΙΚΟ

για νωπό κρέας που αναφέρεται στο άρθρο 1 παράγραφος 1 της απόφασης 95/186/ΕΚ της Επιτροπής

Αριθ. (1)

Τόπος φόρτωσης:

Υπουργείο:

Υπηρεσία:

I. Ταυτοποίηση του κρέατος

Κρέας χοίρων

Είδος τεμαχίων:

Είδος συσκευασίας:

Αριθμός τεμαχίων ή μονάδων συσκευασίας:

Καθαρό βάρος:

II. Προέλευση του κρέατος

Διεύθυνση και αριθμός κτηνιατρικής εγκρίσεως του εγκεκριμένου σφαγείου:

Διεύθυνση και αριθμός κτηνιατρικής εγκρίσεως του εγκεκριμένου εργαστηρίου τεμαχισμού:

III. Προορισμός του κρέατος

Το κρέας αποστέλλεται

από: (τόπος φόρτωσης)

στ: (τόπος προορισμού)

με το εξής μεταφορικό μέσο (2):

Όνομα και διεύθυνση του αποστολέα:

Όνομα και διεύθυνση του παραλήπτη:

IV. Υγειονομική βεβαίωση

Ο υπογράφων επίσημος κτηνίατρος βεβαιώνω ότι το ανωτέρω κρέας αποκτήθηκε βάσει των όρων που διέπουν την παραγωγή και τον έλεγχο, όπως ορίζεται από την οδηγία 64/433/ΕΟΚ του Συμβουλίου και ότι πληροί τις προϋποθέσεις της απόφασης 95/186/ΕΚ της Επιτροπής περί σήμανσης και χρήσης χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου.

(τόπος), (ημερομηνία)

(ονοματεπώνυμο και υπογραφή του επίσημου κτηνίατρου)

(1) Αριθμός πρωτοκόλλου που δίδεται από τον επίσημο κτηνίατρο.

(2) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου και για τα πλοία το όνομα και, ενδεχομένως, ο αριθμός του εμπορευματοκιβωτίου.

>ΤΕΛΟΣ ΓΡΑΦΗΚΟΥ>